L-Ordni Sekulari Karmelitan Tereżjan (O.S.K.T.) jilqa' fi ħdanu dawk l-Insara li jixtiequ jikbru fil-ħajja spiritwali tagħhom skont it-tagħlim tal-Evanġelju u dak tal-Qaddisin Karmelitani Tereżjani. Huma jingħataw biex jgħixu fid-dinja ħajja ta' talb fuq l-imitazzjoni tal-Verġni Marija, irawmu fihom is-sens tal-preżenza ta' Alla, u jħabirku biex iħobbuH u jħobbu l-proxxmu għaliH. F'kelma waħda li jkunu, kif kienet tgħid Santa Tereża tal-Bambin Ġesù, "l-imħabba fil-qalb tal-Knisja".
MIN JISTA' JIDĦOL FL-ORDNI SEKULARI